[{"text_idx": "#000000", "text": "Offsite Ready \u2013 growing best practice in offsite construction\nSkills on Site (SonS) \u2013 providing on site learning for students"}, {"text_idx": "#000002", "text": "CartrefNewyddionDysgu gydol oes yn ganolog i helpu pobl a busnesau adlamu ar o\u0302l y pandemig"}, {"text_idx": "#000003", "text": "Dysgu gydol oes yn ganolog i helpu pobl a busnesau adlamu ar o\u0302l y pandemig"}, {"text_idx": "#000004", "text": "Mae\u2019r gwaith cydweithredol sy\u2019n cael ei gynnal gan Ganolfan Arloesi Adeiladwaith Cymru (CWIC) i sicrhau bod sector adeiladu Cymru yn barod i gyrchu datrysiadau hyfforddiant arloesi, wedi\u2019i gynnwys mewn adroddiad newydd, The College of the Future."}, {"text_idx": "#000006", "text": "Mae angen diwygio a buddsoddi mewn addysg a sgiliau mewn ffordd radical a hir dymor er mwyn mynd i\u2019r afael a\u0302 bylchau sgiliau presennol ac yn y dyfodol a thrawsnewid cyfleoedd bywyd i bob oedolyn. Mae\u2019r Comisiwn Annibynnol ar Goleg y Dyfodol yn galw ar golegau i gael eu rhoi yng nghanol y diwygiadau hynny ar draws pedair cenedl y DU yn ei adroddiad arloesol newydd a gyhoeddwyd ar 28 Hydref."}, {"text_idx": "#000007", "text": "Mae\u2019r adroddiad yn galw am hawl i addysg a hyfforddiant gydol oes ar gyfer pob oedolyn, gyda cholegau\u2019n cael eu cefnogi\u2019n well i ddarparu hyn ym mhob cymuned ar draws y DU. Mae\u2019r Comisiwn wedi amlinellu\u2019r ffordd y gellir cefnogi colegau ar draws pedair cenedl y DU i ddarparu\u2019r cymorth dysgu gydol oes a busnes sydd eu hangen ar bobl, cyflogwyr a chymunedau i oroesi a ffynnu yn y dyfodol. Caiff y weledigaeth a\u2019r argymhellion eu cymeradwyo gan arweinwyr byd busnes, addysg, undebau, colegau, a chorff myfyrwyr pob un o\u2019r bedair cenedl."}, {"text_idx": "#000009", "text": "Mae model darpariaeth prif ganolfannau a lloerennau CWIC yn defnyddio deallusrwydd cyflogwyr i wneud yn siw\u0302r bod y sgiliau iawn yn eu lle i fodloni galw\u2019r diwydiant ar hyn o bryd ac yn y dyfodol yn adweithiol ac yn rhagweithiol."}, {"text_idx": "#000010", "text": "Mae lloerennau\u2019n darparu llwybr datblygu gyrfa integredig rhwng gweithredwyr, masnachau a galwedigaethau adeiladu proffesiynol, o dan arweiniad a ddarperir gan yr Hwb yn Abertawe. Maent yn gweithio\u2019n weithredol gyda\u2019i gilydd ac yn rhannu arferion gorau. Mae hyn yn cyfrannu at lefelau newydd o weithio cydweithredol rhwng y sector addysg (ysgolion, AB, AU a darparwyr preifat) a\u2019r diwydiant adeiladu."}, {"text_idx": "#000011", "text": "Bu i CWIC gwrdd a rhagori ar ei thargedau tair blynedd a gynlluniwyd i fodloni\u2019n gyfrifol a hyblyg anghenion diwydiant adeiladu Cymru. Mae\u2019r hyfforddiant a gynigir gan CWIC ar draws Cymru wedi ffocysu ar ddatblygu a darparu arloesedd ac mae deilliannau\u2019n helpu cwmni\u0308au i dyfu a ffynnu trwy ddatblygu sgiliau."}, {"text_idx": "#000012", "text": "\u201cMae\u2019n hollbwysig bod yr hyfforddiant cywir yn ei le i greu gweithlu\u2019r dyfodol. Mae arian CITB ar gyfer CWIC wedi galluogi partneriaid allweddol ledled Cymru i ddod at ei gilydd a darparu\u2019r sgiliau y mae eu hangen ar gwmni\u0308au adeiladu ac economi Cymru.\u201d Mark Bodger, Cyfarwyddwr Partneriaeth CITB Cymru"}, {"text_idx": "#000013", "text": "Canfu ymchwil diweddar gan CBI y bydd angen sgiliau newydd ar naw o bob deg o bobl erbyn 2030 i gefnogi economi\u2019r dyfodol, a bod angen cymryd camau\u2019n gynt. Mae\u2019r achos o blaid cymryd camau\u2019n glir: Golyga canlyniadau Covid-19, gadael yr UE, newid yn yr hinsawdd a\u2019r pedwerydd chwildro diwydiannol y bydd rhaid i bawb allu cyrchu addysg i oedolion, rhan amser a galwedigaethol wrth i\u2019r economi a swyddi newid."}, {"text_idx": "#000014", "text": "Mae angen newid radical mewn polisi\u0308au a systemau addysg a sgiliau fel y gall colegau annog pobl i hyfforddi, uwchsgilio neu gaffael sgiliau newydd gydol eu hoes ar gyfer swyddi\u2019r dyfodol."}, {"text_idx": "#000015", "text": "Mae\u2019r argymhellion yn yr adroddiad yn galw am newidiadau sydd eu hangen er mwyn i golegau allu darparu dysgu gydol oes."}, {"text_idx": "#000016", "text": "Darparu grantiau a benthyciadau a fydd yn caniata\u0301u i fyfyrwyr coleg fyw yn dda wrth astudio i ddymchwel y rhwystrau y mae llawer o oedolion yn eu wynebu er mwyn astudio a hyfforddi ymhellach, yn arbennig y rheiny ar incymau isel, mewn swyddi ansicr, ac ar gyfer y rheiny sydd eisiau cyfleoedd i ailhyfforddi neu uwchsgilio (o ganlyniad i Covid-19 a newidiadau yn y farchnad lafur)."}, {"text_idx": "#000017", "text": "Fe fydd hefyd yn rhoi tegwch i fyfyrwyr ar draws addysg bellach ac addysg uwch drwy adlewyrchu\u2019r cymorth ychwanegol penodol y bydd ar grwpiau ei angen \u2013 yn cynnwys costau gofal plant, costau teithio, arian ychwanegol i gefnogi myfyrwyr anabl a dileu terfynau wrth hawlio budd-daliadau."}, {"text_idx": "#000018", "text": "Sefydlu gwasanaeth newydd trwy hybiau cyflogwyr coleg i ymdrin a\u0302 bylchau sgiliau, gan roi siop un stop i fusnesau ar gyfer uwchsgilio gweithwyr presennol, dod o hyd i\u2019r gweithwyr medrus maent eu hangen, yn ogystal a\u0302 rhoi cymorth iddynt gydag arloesi, er enghraifft prototeipio."}, {"text_idx": "#000019", "text": "Archwilio, ailgydbwyso ac integreiddio\u2019r system addysg a sgiliau o\u0302l-16 gyfan ym mhob cenedl gyda strategaeth 10 mlynedd ar gyfer sut y bydd colegau\u2019n darparu, beth y mae ar economi a chymdeithas pob cenedl ei angen a gwneud yn iawn am annhegwch o ran ariannu lle bo\u2019n bodoli."}, {"text_idx": "#000020", "text": "Yr adroddiad yw\u2019r tro cyntaf y mae arbenigwyr ac arweinwyr o bedair cenedl y DU wedi dod at ei gilydd fel hyn. Mae\u2019n dadlau bod thema\u0302u allweddol y mae\u2019n rhaid eu datblygu a\u2019u hail gadarnhau ym mhob un o\u2019r bedair cenedl, i fodloni heriau cyffredin y mae pob cenedl yn eu hwynebu. Caiff ei ddilyn gan adroddiadau byr yn amlinellu sut i ddarparu\u2019r argymhellion hyn yng nghyd-destun polisi penodol pob cenedl."}, {"text_idx": "#000021", "text": "Y weledigaeth a amlinellwyd gan y Comisiwn ym mis Mehefin oedd bod coleg y dyfodol yn grymuso pobl drwy gydol eu hoes gyda\u2019r sgiliau sydd eu hangen i symud ymlaen mewn bywyd, cefnogi gwell cynhyrchedd ac arloesi gan fusnesau, a chryfhau ymdeimlad o le pob cymuned."}, {"text_idx": "#000023", "text": "\u201cMae Colegau\u2019n sefydliadau hanfodol sy\u2019n cael eu tanddefnyddio sy\u2019n cynnig y dysgu a chymorth trawsnewidiol sydd ar ein pedair cenedl eu hangen nawr, yn fwy nag erioed, os ydym am wynebu effeithiau hir dymor COVID-19 ac i yrru economi cynaliadwy, cynhwysol."}, {"text_idx": "#000024", "text": "\u201cRhaid i ni gyd ymrwymo i uchelgais beiddgar ar sgiliau. Dysgu gydol oes yw\u2019r unig ffordd i sicrhau y bydd pobl a busnesau\u2019r goroesi\u2019r dirwasgiad a ffynnu yn y dyfodol. Gyda\u2019r cymorth iawn, gall colegau ddarparu ar yr angen taer hwn ar gyfer pob cymuned.\u201d"}, {"text_idx": "#000025", "text": "Academi Sgaffaldio \u00a31.5m newydd Cymru yn derbyn achrediad gan y diwydiant"}, {"text_idx": "#000026", "text": "'Deall Eich Pw\u0302er' i wella sgiliau datgarboneiddio cartrefi"}, {"text_idx": "#000027", "text": "Llwyrdrochiad ar gyfer Disgyblion Adeiladu"}, {"text_idx": "#000028", "text": "Login with your site account"}, {"text_idx": "#000029", "text": "Not a member yet? Register now"}, {"text_idx": "#000030", "text": "Please sign me up for news!"}, {"text_idx": "#000031", "text": "Are you a member? Login now"}]